system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Nicolaus Olahus?
assistant
Nicolaus Olahus (n. 10 ianuarie 1493, Sibiu – d. 15 ianuarie 1568, Pojon) a fost un cleric catolic, umanist, istoriograf și om politic de origine română care a activat în Regatul Ungariei, ocupând demnitatea de arhiepiscop de Esztergom (în ) și primat al Bisericii Catolice din Ungaria, regent al Ungariei și apoi guvernator al țării. Tatăl său, Ștefan, era originar din Orăștie. Mama sa, Barbara Huszár, era descendentă din familia lui Ioan de Hunedoara, voievodul Transilvaniei.

Biografie 
Este cunoscut faptul că în anii tinereții sale, între cca 1522-1526, Olahus a fost consilier al regelui Ludovic al II-lea  deținând funcția de secretar-consilier la curtea regală. În 1542 Nicolaus Olahus și-a început cariera ecleziastică, devenind episcop al Diecezei de Zagreb. Două decenii mai târziu, în anul 1562, devine arhiepiscop de Strigonium și, prin aceasta, primat al Bisericii Catolice din Regatul Ungariei. În această calitate va fi numit guvernator al teritoriilor maghiare de vest, controlate de Habsburgi ca noi titulari ai coroanei Ungariei, după moartea regelui Ludovic al II-lea în timpul bătăliei cu turcii la Mohács în anul 1526.

Nicolaus Olahus a înființat în 1561 colegiul iezuit din Trnava (Nagyszombat), ridicat de Petrus Pázmány în 1665 la rang de academie, instituție considerată ca fiind prima universitate modernă din Regatul Ungariei.

În calitate de umanist și cărturar a întreținut o vastă corespondență cu intelectualii epocii, câștigând simpatia și recunoașterea lui Erasmus din Rotterdam. Lucrările sale cele mai importante, Hungaria și Attila, redactate probabil în perioada șederii în Țările de Jos, oferă informații valoroase cu privire la topografia și istoria Ungariei și, în special, a Transilvaniei.

Opere 
 1536 – Hungaria
 1537 – Attila
 Genesis filiorum Regis Ferdinandi
 Ephemerides
 Brevis descriptio vitae Benedicti Zerchsky
 1763 – Hungaria et Attila sive de originibus gentis regni Hungariae (...) emondato coniumctim editi (Viena).

Galerie de imagini

Note

Bibliografie
 Oláh Miklós: Athila; Osiris Budapest, 2000
 Bezdechi S., „Familia lui Nicolae Olahus”, în Anuarul Institutului de Istorie Națională, V (1928-30), pp. 63-85

Vezi și
 Melchior Cibinensis
 Statuia lui Nicolaus Olahus din Sibiu

Legături externe

  Arhiepiscopul Nicolaus Olahus / Miklós Oláh, la catholic-hierarchy.org 
 Nicolaus Olahus

Nașteri în 1493
Nașteri pe 10 ianuarie
Decese în 1568
Decese pe 15 ianuarie
Arhiepiscopi de Esztergom
Arhiepiscopi romano-catolici din secolul al XVI-lea
Cărturari români
Clerici români din secolul al XVI-lea
Contrareforma
Episcopi de Zagreb
Istoria Transilvaniei
Oameni de știință români din secolul al XVI-lea
Poligloți români
Regenți
Renascentiști
Români romano-catolici
Români din Transilvania
Scriitori renascentiști
Scriitori din secolul al XVI-lea
Scriitori români din secolul al XVI-lea
Sibieni
Umaniști
Episcopi romano-catolici români